Ir-Regolament tal-Kummissjoni (KE) Nru 471/2002
tal-15 ta' Marzu 2002
li jikkonċerna l-klassifikazzjoni ta' ċerti oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 2001 dwar it-tariffa u n-nomenklatura statistikali u dwar it-Tariffa Doganali Komuni [1], kif l-aħħar emendat bir-Regolament (KE) Nru 2433/2000 [2], u partikolarment l-Artikolu 9 tiegħu,
Billi:
(1) Sabiex tkun assigurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jirrigwardaw il-klassifikazzjoni tal-oġġetti referuti fl-Anness ma’ dan ir-Regolament;
(2) Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli wkoll japplikaw għal xi nomenklatura oħra li hija kompletament jew parzjalment ibbażata fuqha jew li żżid xi subdiviżjoni addizzjonali magħha u li hija stabbilita minn dispożizzjonijiet speċifiċi tal-Komunità, bl-intenzjoni tal-applikazzjoni tat-tariffa u miżuri oħra li jirrigwardaw il-kummerċ tal-oġġetti;
(3) Permezz ta' dawk ir-regoli ġenerali, l-oġġetti deskritti fil-kolonna 1 tat-tabella annessa ma’ dan ir-Regolament għandhom ikunu klassifikati permezz tal-kodiċi tan-NM indikati fil-kolonna 2, bis-saħħa tar-raġunijiet dikjarati fil-kolonna 3;
(4) Għall-oġġetti elenkati taħt in-Numri 1, 3, 4 u 5 tat-tabella fl-Anness ta' dan ir-Regolament, huwa xieraq li, suġġetti għall-miżuri fis-seħħ fil-Komunità dwar is-sistemi ta' kontroll doppju u għas-sorveljanza bil-quddiem u rettrospettiva tal-Komunità tal-prodotti tat-tessuti mal-importazzjoni fil-Komunità, informazzjoni tat-tariffa li torbot maħruġa mill-awtoritajiet doganali tal-Istati Membri dwar il-klassifikazzjoni tal-oġġetti fin-Nomenklatura Magħquda u li mhumiex konformi mad-dispożizzjonijiet ta' dan ir-Regolament, jistgħu jkomplu jintalbu għal perjodu ta' 60 ġurnata mid-detentur taħt id-dispożizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità’ [3], kif l-aħħar emendat bir-Regolament tal-Parlament Ewropew u tal-Kunsill (KE) Nru 2700/2000 [4].
(5) Għall-oġġetti elenkati taħt il-punt Nru 2 tat-tabella fl-Anness ta' dan ir-Regolament, huwa xieraq li l-informazzjoni tat-tariffa li torbot maħruġa mill-awtoritajiet doganali tal-Istati Membri dwar il-klassifikazzjoni tal-oġġetti fin-Nomenklatura Magħquda u li mhumiex konformi mad-dispożizzjonijiet imsemmija taħt il-punt Nru 2 tat-tabella tal-Anness ta' dan ir-Regolament, jistgħu jkomplu jintalbu għal perjodu ta' tlett xhur mid-detentur, permezz tad-dispożizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92.
(6) Il-miżuri li hemm provediment dwarhom f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
L-Artikolu 1
L-oġġetti deskritti fil-kolonna 1 tal-Anness huma kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna 2 tal-Anness.
L-Artikolu 2
Suġġetti għall-miżuri fis-seħħ fil-Komunità dwar sistemi ta' kontroll doppju u għas-sorveljanza preċedenti u rettrospettiva tal-Komunità ta' prodotti tat-tessuti mal-importazzjoni fil-Komunità, l-informazzjoni tat-tariffa li torbot maħruġa mill-awtoritajiet doganali tal-Istati Membri li mhix konformi mad-dispożizzjonijiet imsemmija taħt iil-punti Nri 1, 3, 4 u 5 tat-tabella tal-Anness dan ir-Regolament jistgħu jkomplu jiġu mitluba għal perjodu ta' 60 ġurnata, skond id-dispożizzjonijiet ta' l-Artikolu 12(6) tar-Regolament (KEE) Nru 2913/92.
L-informazzjoni tat-tariffa li torbot maħruġa mill-awtoritajiet doganali tal-Istati Membri li ma tkunx konformi mad-dispożizzjonijiet imsemmija taħt il-punt Nru 2 fit-tabella tal-Anness ta' dan ir-Regolament tista’ tkompli tintalab għal perjodu ta' tlett xhur, taħt id-dispożizzjonijiet ta' l-Artikolu 12(6) tar-Regolament (KEE) Nru 2913/92.
L-Artikolu 3
Dan ir-Regolament għandu jidħol fis-seħħ fil-20 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta' Marzu 2002.